Liga Malaysia

Liga Malaysia merupakan satu kejohanan bola sepak di Malaysia dan ia juga selalunya diringkaskan sebagai Liga M. Penyelenggaraan Liga Malaysia dikelolakan oleh Persatuan Bola Sepak Malaysia. Bola sepak telah bermula di Malaysia seawal tahun 1921 dengan teranjurnya Piala Malaya (iaitu nama asal bagi Piala Malaysia).

Ketika ini Liga Malaysia merangkumi kejohanan yang berbentuk liga dan piala. Semenjak pertama kali diadakan iaitu 1921 hingga 1988 kejohanan bola sepak di Malaysia dijalankan secara amatur.

Pada tahun 1989 Liga Malaysia telah mengorak langkah ke arah yang lebih baik setelah diperkenalkan liga bertaraf separuh profesional. Mulai musim 1993 Liga Malaysia telah memasuki era profesional sepenuhnya.

Sistem Piramid Bolasepak Malaysia

2021

Musim 2022

Liga

Tahap Satu - Profesional
 Liga Super Malaysia

Tahap Dua - Profesional
 Liga Premier MalaysiaLPM

Tahap Tiga - Separuh Profesional
 Liga M3 Malaysia

Liga ini dikendalikan oleh Liga Bolasepak Amatur Malaysia

Tahap Empat - Amatur
 Liga M4 Malaysia

Liga ini terdiri daripada liga-liga yang dikendalikan oleh pengendali swasta dan persatuan-persatuan negeri. Liga-liga ini harus diiktiraf oleh Liga Bolasepak Malaysia dan Liga Bolasepak Amatur Malaysia untuk dijadikan sebahagian daripada Liga M4.

Tahap Lima- Amatur
 Liga Negeri-Negeri dan liga-liga Sosial

Sistem liga persatuan-persatuan negeri

Selangor

Sistem liga Persatuan Bola Sepak Selangor adalah sistem liga persatuan negeri di negeri Selangor dan bermula dari tahap 5 dalam sistem liga Malaysia dengan Liga Super Selangor di atas. PNSB merupakan juara bertahan pada musim 2014. Sistem liga ini mempunyai 3 divisyen utama di bawah kelolaan Persatuan Bola Sepak Selangor disamping liga-liga daerah dan kawasan Selangor yang masing-masing dikelolakan oleh persatuan daerah dan kawasan. 4 Pasukan bertanding di atas sistem bolasepak persatuan negeri: Selangor (Liga Super Malaysia), PKNS (Liga Premier Malaysia), Megah Murni dan AirAsia Allstars (Liga FAM Malaysia).

Kuala Lumpur

Sistem liga Persatuan Bola Sepak Kuala Lumpur adalah sistem liga persatuan negeri di Wilayah Persekutuan Kuala Lumpur dan bermula dari tahap 5 dalam sistem liga Malaysia dengan Liga Super Kuala Lumpur di atasnya. Young Fighters merupakan juara bertahan pada musim 2014. Sistem liga ini mempunyai 3 divisyen utama di bawah kelolaan Persatuan Bola Sepak Kuala Lumpur. Sebanyak 8 Pasukan bertanding di atas sistem bolasepak persatuan negeri: Felda United dan Sime Darby (Liga Super Malaysia), SPA, DRB Hicom dan Kuala Lumpur (Liga Premier Malaysia) serta Felcra, Young Fighters dan MOF (Liga FAM Malaysia).

Melaka

Sistem Liga Melaka adalah sistem liga persatuan negeri di Melaka  dan bermula dari tahap 5 dalam sistem liga Malaysia dengan Liga Melaka Divisyen Satu di atasnya. UTeM FC merupakan juara bertahan pada musim 2017. Sistem liga ini mempunyai 3 divisyen utama di bawah kelolaan Persatuan Bola Sepak Melaka Bersatu. Sebanyak 1 pasukan bertanding di atas sistem bolasepak persatuan negeri: Melaka United (Liga Super).

Piala 

Profesional
 Piala FA Malaysia

Profesional dan Separuh Profesional
 Piala Malaysia
 Piala Cabaran Malaysia
 Piala Sumbangsih Malaysia (Piala Sultan Haji Ahmad Shah)

Separuh Profesional dan Amatur
 Piala Presiden Malaysia (Bawah 21 Tahun)
 Piala Belia Malaysia (Bawah 19 Tahun)

Kesemua piala ini dianjurkan oleh Persatuan Bola Sepak Malaysia (FAM)

Lihat juga 
 Senarai stadium bola sepak di Malaysia
 Senarai pasukan dalam Liga Malaysia
 Piala Agong
 Piala Emas Raja-Raja

Piala SumbangsihPiala Cabaran
Sejarah bola sepak di Malaysia